C 351/27

Erään viinialan nimityksen tuote-eritelmän vakiomuutoksen hyväksymistä koskevan tiedonannon julkaiseminen (komission delegoidun asetuksen (EU) 2019/33 17 artiklan 2 ja 3 kohta)

(2022/C 351/10)

Tämä tiedonanto julkaistaan komission delegoidun asetuksen (EU) 2019/33 (1) 17 artiklan 5 kohdan mukaisesti.

YHTENÄISEN ASIAKIRJAN MUUTTAMISTA KOSKEVAN VAKIOMUUTOKSEN TIEDOKSI ANTAMINEN

”Coteaux de Béziers”

PGI-FR-A1146-AM03

Tiedonannon päivämäärä: 7.7.2022

HYVÄKSYTYN MUUTOKSEN KUVAUS JA PERUSTELUT

1. Välittömässä läheisyydessä sijaitseva alue

Tuote-eritelmän I luvun 4 kohta koskee maantieteellisiä alueita, joilla eri toimintoja toteutetaan, ja 4.2 kohdassa määritellään välittömässä läheisyydessä sijaitseva alue ja sisällytetään se ilman muutoksia viralliseen geokoodiin perustuvaan kuntaluetteloon, jossa vahvistetaan kansallisella tasolla kuhunkin departementtiin kuuluvat kunnat. Tämän toimituksellisen muutoksen ansiosta voidaan viitata Ranskan tilastolaitoksen INSEEn toimittamaan vuoden 2021 viralliseen geokoodiin ja varmistaa välittömässä läheisyydessä sijaitsevan alueen rajaus oikeudellisesti.

Täydennetään yhtenäisen asiakirjan kohtaa ”Lisäedellytykset – välittömässä läheisyydessä sijaitseva alue” samalla viittauksella.

2. Viiniköynnöslajikkeet

Suojatun maantieteellisen merkinnän ”Coteaux de Béziers” tuote-eritelmän I luvun 4 kohtaan, joka koskee viiniköynnöslajikkeita, tehdään seuraavat muutokset:

— Lisätään seuraavat lajikkeet: ”Assyrtiko B, Bronner B, Cabernet blanc B, Carricante B, Fiano B, Floreal B, Johanniter B, Muscaris B, Saphira B, Sauvignac B, Solaris B, Soreli B, Souvigner gris B, Verdejo B, Voltis B, Agiorgitiko N, Artaban N, Cabernet Cortis N, Calabrese N, Monarch N, Montepulciano N, Moschofilero Rs, Pinotin N, Primitivo N, Prior N, Roditis Rs, Saperavi N, Touriga nacional N, Vidoc N, Xinomavro N.” Tuote-eritelmään sisälletyt lajikkeet kestävät paremmin sienitauteja ja mukautuvat paremmin ilmastonmuutokseen. Nämä lajikkeet vastaavat SMM-viinien profiilia.

— Seuraavat lajikkeet, joita ei kasvateta SMM-nimityksen saaneissa viinitarhoissa, poistetaan: ”Aranel N, Clairette rose Rs, Jurançon noir N, Manseng noir N, Maréchal Foch N, Muscat à petits grains rouges Rg, Muscat à petits grains roses Rs, Savagnin rose Rs, Altesse B, Arriloba B, Aubin B, Aubin vert B, Auxerrois B, Jurançon blanc B, Melon B, Merlot blanc B, Mondeuse blanche B, Müller-Thurgau B, Muscadelle B, Muscat cendré B, Pinot blanc B.” Nämä viiniköynnöslajikkeiden muutokset sisällytetään yhtenäisen asiakirjan kohtaan ”Viininvalmistuksessa käytettävät rypälelajikkeet”.

3. Valvontaviranomainen

Suojatun maantieteellisen merkinnän ”Coteaux de Béziers” tuote-eritelmän 3 luvun valvontaviranomaista koskeva kohta on saatettu ajan tasalle ilman muutoksia.

Tämä päivitys ei vaikuta yhtenäiseen asiakirjaan.

YHTENÄINEN ASIAKIRJA

1. Nimi/nimet

Coteaux de Béziers

2. Maantieteellisen merkinnän tyyppi:

SMM – suojattu maantieteellinen merkintä

3. Rypäletuotteiden luokat

1. Viini

4. Viinin/viinien kuvaus

1. SMM-nimityksen ”Coteaux de Béziers” saaneet punaviinit

LYHYT KIRJALLINEN KUVAUS

Suojattu maantieteellinen merkintä ”Coteaux de Béziers” on varattu hiilihapottomille viineille.

Punaviinit valmistetaan pääasiassa grenache-, syrah-, merlot- tai cabernet-sauvignon-rypälelajikkeista yhden lajikkeen viineiksi tai kahden lajikkeen sekoituksiksi. Niiden väri vaihtelee syvän rubiininpunaisesta granaatinpunaiseen ja niissä näkyy myös violetin häivähdyksiä. Tuoksussa tulevat esiin ensin punaisten ja tummien marjojen aromit, jotka kehittyvät kevyesti minttumaiseen ja lakritsimaiseen mausteiseen vivahteeseen. Alun täyteläisessä suutuntumassa korostuvat pääasiassa punaisten marjojen aromit. Lopun suutuntuma kuitenkin tasapainottuu kiinteän tanniinisen ja hedelmäisen pyöreyden välille.

Viinien analyyttiset ominaisuudet ovat todellista vähimmäisalkoholipitoisuutta lukuun ottamatta Euroopan unionin sääntelyn mukaisia.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 9 Vähimmäishappopitoisuus milliekvivalentteina litrassa Haihtuvien happojen pitoisuus enintään (mEq/l) Kokonaisrikkidioksidipitoisuus enintään (mg/litra):

2. SMM-nimityksen ”Coteaux de Béziers” saaneet roseeviinit

LYHYT KIRJALLINEN KUVAUS

Suojattu maantieteellinen merkintä ”Coteaux de Béziers” on varattu hiilihapottomille viineille.

Roseeviinit valmistetaan pääasiassa cinsault-, grenache- ja syrah-rypälelajikkeista joko sekoituksina tai yhden lajikkeen viineinä. Niiden väri vaihtelee hennon vaaleanpunaisesta lohenpunaiseen vivahtavaan vaaleanpunaiseen. Tuoksu, jossa on pienten punaisten marjojen vivahteita, on hienovarainen ja kovien hedelmäkaramellien tuoksua muistuttava. Makea ja samettinen suutuntuma on aina miellyttävän pyöreä, janon sammuttava ja maukas.

Viinien analyyttiset ominaisuudet ovat todellista vähimmäisalkoholipitoisuutta lukuun ottamatta Euroopan unionin sääntelyn mukaisia.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 9 Vähimmäishappopitoisuus Haihtuvien happojen pitoisuus enintään (mEq/l) Kokonaisrikkidioksidipitoisuus enintään (mg/litra):

3. SMM-nimityksen ”Coteaux de Béziers” saaneet valkoviinit

LYHYT KIRJALLINEN KUVAUS

Suojattu maantieteellinen merkintä ”Coteaux de Béziers” on varattu hiilihapottomille viineille.

Valkoviinit, jotka viiniytetään joko lajike- tai sekoiteviineiksi, valmistetaan pääasiassa chardonnay-, sauvignon-, viognier- ja vermentino-lajikkeista sekä marsanne- tai grenache blanc -lajikkeesta. Ne ovat sävyltään kirkkaita, kullankeltaisia tai vihertävään vivahtavia. Viineissä on hallitseva eksoottisten ja sitrushedelmien aromi. Viinit ovat eloisia, tasapainoisia ja suutuntumaltaan miellyttävän raikkaita.

Viinien analyyttiset ominaisuudet ovat todellista vähimmäisalkoholipitoisuutta lukuun ottamatta Euroopan unionin sääntelyn mukaisia.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 9 Vähimmäishappopitoisuus Haihtuvien happojen pitoisuus enintään (mEq/l) Kokonaisrikkidioksidipitoisuus enintään (mg/litra):

5. Viininvalmistusmenetelmät

5.1. Erityiset viininvalmistusmenetelmät

1. Erityinen viininvalmistusmenetelmä

Viininvalmistusmenetelmien on oltava yhteisön tasolla ja Ranskan maatalous- ja merikalastuslaissa (Code rural et de la pêche maritime) asetettujen velvoitteiden mukaisia.

5.2. Enimmäistuotokset

1. SMM ”Coteaux de Béziers” 110 hehtolitraa hehtaaria kohden

6. Rajattu maantieteellinen alue

Suojatun maantieteellisen merkinnän ”Coteaux de Béziers” saaneiden viinien rypäleiden korjuu, viiniytys ja valmistaminen tehdään Hérault’n departementin seuraavien kuntien alueella:

Bassan, Béziers (lukuun ottamatta alueita AI, AH, AK, AL, AM, AV, AW, AX, AY, AZ, BC, BD (Liroun vasen ranta), BM, BN, BT, BV), Boujan-sur-Libron, Cers, Corneilhan, Lieuran-lès-Béziers, Lignan-sur-Orb, Pailhès, Portiragnes, Sauvian, Sérignan, Servian (alue C1), Thézan-lès-Béziers (Orbin vasen ranta), Valras, Vendres (koko kunta, lukuun ottamatta aluetta BR), Vias, Villeneuve-lès-Béziers.

7. Rypälelajike (rypälelajikkeet)

Agiorgitiko N

Alicante Henri Bouschet N

Alvarinho - Albariño

Aramon N

Aramon blanc B

Aramon gris G

Arinarnoa N

Artaban N

Arvine B - Petite Arvine

Assyrtiko B

Aubun N - Murescola

Bourboulenc B - Doucillon blanc

Bronner B

Cabernet blanc B

Cabernet cortis N

Cabernet franc N

Cabernet-Sauvignon N

Calabrese N

Caladoc N

Carignan N

Carignan blanc B

Carmenère N

Carricante

Chardonnay B

Chasan B

Chenanson N

Chenin B

Cinsaut N - Cinsault

Clairette B

Colombard B

Cot N - Malbec

Egiodola N

Fer N - Fer Servadou, Braucol, Mansois, Pinenc

Fiano

Floreal B

Gamay N

Ganson N

Gewurztraminer Rs

Grenache N

Grenache blanc B

Grenache gris G

Gros Manseng B

Johanniter B

Lledoner pelut N

Macabeu B - Macabeo

Marsanne B

Marselan N

Mauzac B

Mauzac rose Rs

Merlot N

Meunier N

Monarch N

Mondeuse N

Montepulciano

Morrastel N - Minustellu, Graciano

Moschofilero Rs

Mourvèdre N - Monastrell

Muscardin N

Muscaris B

Muscat d'Alexandrie B - Muscat, Moscato

Muscat de Hambourg N - Muscat, Moscato

Muscat à petits grains blancs B - Muscat, Moscato

Nielluccio N - Nielluciu

Négrette N

Parrellada B

Petit Manseng B

Petit Verdot N

Picardan B - Araignan

Pinot gris G

Pinot noir N

Pinotin N

Piquepoul blanc B

Piquepoul gris G

Piquepoul noir N

Plant droit N - Espanenc

Portan N

Primitivo N - Zinfandel

Prior N

Riesling B

Rivairenc N - Aspiran noir

Roditis Rs

Roussanne B

Saperavi N

Saphira B

Sauvignac

Sauvignon B - Sauvignon blanc

Sauvignon gris G - Fié gris

Sciaccarello N

Semillon B

Solaris B

Soreli B

Souvignier gris Rs

Sylvaner B

Syrah N - Shiraz

Tannat N

Tempranillo N

Terret blanc B

Terret gris G

Terret noir N

Touriga nacional N

Ugni blanc B

Verdejo B

Verdelho B

Vermentino B - Rolle

Vidoc N

Viognier B

Voltis B

Xinomavro N

8. Yhteyden/yhteyksien kuvaus

8.1. Maantieteellisen alueen erityisyys

SMM-viinien ”Coteaux de Béziers” maantieteelliseen tuotantoalueeseen kuuluu 17 kuntaa Hérault’n departementissa, myös Béziers’n kaupunki, joka on tuotantoalueen maantieteellinen keskus. Suurin osa viinitarhoista sijaitsee alueella, jota reunustavat kaksi Cévennesin rinteiltä Välimereen laskevaa rannikkojokea: Libron, joka on muokannut maiseman alueelle tyypillisiksi mäntymetsiköiden kruunaamiksi kukkuloiksi, ja Orb, jonka ylle kohoaa Béziers’n katedraali, joka on SMM-tunnuksen symboli.

Alueen pohjoisosaa peittävät merkelikivimuodostumat ja kolluviaalikerrostumat muodostuivat tertiäärikauden aikana (Hérault’n mioseenikauden alankoalue). Alueen eteläosassa maaperä on muodostunut enimmäkseen kvartäärikaudelta peräisin olevista lietesedimenteistä, erityisesti Villafranca-vaiheen pengermistä. Corneilhanin hiekasta koostuvan hiekkamaan osuus on huomattava, sillä sitä on jopa 40 metriä paksuna geologisena muodostumana. Alue sopii monimuotoisten maaperäolosuhteidensa ansiosta monenlaisten rypälelajikkeiden viljelyyn.

SMM-viinien ”Coteaux de Béziers” tuotantoalueella vallitsee Välimeren ilmasto, joka on kuumien ja kuivien kesien ja leutojen talvien sekä syksyyn ja kevääseen sijoittuvan kahden sateisemman kauden ansiosta viininviljelylle suotuisa. Lämpötilat pysyvät riittävän korkeina koko viiniköynnöksen kasvukauden, mikä varmistaa rypäleiden asianmukaisen kypsymisen. Merituulilla on helteisinä ajanjaksoina rannikon läheisyydessä kuumuutta lieventävä vaikutus. Sademäärä voi tuotantoalueella vaihdella ja olla 400–800 mm. Rypälelajikkeet on näin ollen valittava huolellisesti sen mukaan, miten ne kestävät kuivuutta.

Alue muodostaa maantieteellisen sijaintinsa vuoksi eräänlaisen jokien väliin jäävän käytävän, jonka maaperä koostuu viiniköynnöksille hyvin soveltuvista, vettä läpäisevistä maalajeista ja joka laajenee kohti Välimerta hyötyen sen leudosta ja lauhkeasta ilmastosta. SMM-nimitykseen ”Coteaux de Béziers” liittyvän Béziers’n alueen talouden ja maatalouden kehitys perustuu kaupankäynnissä käytettyjen maa- ja jokireittien yhtymäkohtiin.

8.2. Tuotteen erityisyys

Niin kreikkalaiset ja roomalaiset kuin gallialaiset ja kataaritkin onnistuivat ylläpitämään ja lisäämään alueella kautta aikojen harjoitettua viininviljelyä. Vuosisatojen aikana hankittujen viininviljelytaitojen ansiosta alueella tuotetaan erilaisia puna-, rosee- ja valkoviinejä sekä makeita viinejä, kuten Catharoise de Béziers -viiniä (joka valmistetaan aiemmin picardan-nimellä tunnetusta cinsault-lajikkeesta). Lisäksi tuotetaan terret-bourret-lajikkeesta tislattavaa viinaa. Béziers’n alueen hiilihapottomat viinit nousivat uuteen suosioon alueelle vain osittain levinneen viinikirvaepidemian jälkeen. Béziersin viinin huippu oli 1800-luvun jälkipuoliskolla. Suurten maanomistajien asettuminen alueelle ja sen kymmenien hehtaarien kokoisille viinitiloille, työntekijöiden tulva ja rautatieyhteys saivat Béziers’n julistamaan itsensä ”maailman viinipääkaupungiksi”.

Vuoden 1950 jälkeen viinien kulutus alkoi laskea. Tämän seurauksena Languedocin alueen viininviljelijät tekivät paljon työtä muuttaakseen viinitarhansa tiloiksi, jotka tuottavat vähemmän mutta paremmin kuluttajien toiveita vastaavaa viiniä.

Vin de pays -viinien tuotanto aloitettiin 1970-luvulla ja tunnustettiin vuonna 1982 annetulla asetuksella ja kasvaa nopeasti. Tällä hetkellä SMM-viinien ”Coteaux de Béziers” tuotanto jakautuu 5 osuustoiminnallisen viininvalmistamon ja 15 yksityisen viininvalmistamon kesken. Kukin tuottaja voi oman valintansa mukaan pitää kaupan SMM-viiniä ”Coteaux de Béziers” seuraavina kahtena viinityyppinä eri suhteissa:

— viinit, jotka tuotetaan sekoittamalla alueen perinteisiä lajikkeita, kuten grenache-, carignan-, cinsault- ja mourvèdre-lajikkeita, sekä muilta viininviljelyalueilta peräisin olevia tunnettuja lajikkeita,

— · ns. lajikeviinit, jotka valmistetaan yhdestä rypälelajikkeesta, joka yleensä on joko merlot, cabernet-sauvignon, syrah, chardonnay tai sauvignon.

Näiden eri lajikkeiden sekoittamisessa saavutetun taidon ansiosta Coteaux de Béziers -alueella tuotetut viinit ilmentävät sen viininviljelyyn ja puna-, valko- ja roseeviinien tuotantoon soveltuvan maaperän luonnetta. Coteaux de Béziers -alueen viininviljelijät ovat aikojen mittaan osoittaneet pystyvänsä sopeutumaan kuluttajien ja markkinatoimijoiden tarpeisiin ja kysyntään laadukkaiden tuotteidensa avulla. Tämä sopeutumiskyky on edesauttanut todellisen viininviljelyperinteen syntymistä Béziers’n alueelle.

Punaviinien primaarisissa aromeissa on havaittavissa hallitsevia hedelmäisiä vivahteita. Tanniinit ovat pehmeitä ja hienostuneita, rakenne voi olla kevyt tai tukevampi, mutta siihen liittyy aina suussa lopuksi aistittava pyöreys, lopputuntuman ollessa pehmyt ilman liiallista kireyttä.

Roseeviinien väri vaihtelee hennon vaaleanpunaisesta voimakkaan lohenpunaiseen. Viinien hedelmäinen tuoksu, miellyttävä pyöreys suussa ja janon sammuttava vaikutus tekevät niistä kuluttajia miellyttävän tuotteen.

Myös valkoviinit kehittävät primaarisia aromeja, joita hallitsevat hedelmäiset vivahteet. Tasapaino säilyy kuitenkin riittävän ja viinin väkevyyteen sopivan happamuuden ansiosta. Näin suutuntuma pysyy raikkaana.

8.3. Syy-seuraussuhde maantieteellisen alueen erityisluonteen ja tuotteen erityisyysluonteen välillä

”Coteaux de Béziers” -viiniä tuottavat, niin osuuskunnissa toimivat kuin itsenäiset viininviljelijät ovat jo vuosikymmeniä luoneet alueelle uutta dynamiikkaa.

Välimeren alueen lämmin ja kuiva ilmasto yhdessä kahden, Välimerelle avautuvaa käytävää reunustavan rannikkojoen viljeltyyn maahan ja maaperään heijastuvien vaikutusten kanssa on synnyttänyt hyvin vettä läpäisevän maa-alueen, joka on ihanteellinen sellaisten eri rypälelajikkeiden viljelylle, joilla on hedelmäisiä primaarisia aromeja.

Libron on muokannut maiseman alueelle tyypillisiksi mäntymetsiköiden kruunaamiksi kukkuloiksi (soubergues-rinteet Languedocin alueella). Kukkuloiden rinteille on istutettu lähinnä punaviinien valmistukseen tarkoitettuja lajikkeita, joita voidaan käyttää myös vahvempien roseeviinien valmistukseen. Sitä vastoin Orb, jonka ylle kohoava Béziers’n katedraali on SMM-viinien logossa, on vuosisatojen saatossa muovannut hedelmällisempiä maita, jotka sopivat valkoviinien ja eräiden keveiden punaviinien tuotantoon.

Juuri näiden erityisten maa- ja maaperäolosuhteiden kirjon ansiosta eri rypälelajikkeet voivat kehittyä täyteen potentiaaliinsa ja tuottaa viinejä, jotka ovat aromeiltaan pyöreitä ja vahvoja.

Huomattava osa SMM-viinien tuotannosta muodostuu roseeviineistä, joita on lähes yhtä paljon kuin punaviinejä. Markkinanäkymät tukevat näiden miellyttävien roseeviinien tuotannon kehittämistä.

Béziers’n lähialueiden kunnissa harjoitetaan pääasiassa viininviljelyä. Matkailu ja eri tapahtumat (rannat, kulttuuriperintökohteet, Béziers’n feria jne.) tarjoavat mainioita tilaisuuksia tuoda esille paikallisia viinejä – kuten SMM-viinejä ”Coteaux de Béziers” – ja niiden tiivistä yhteyttä asianomaiseen alueeseen. Merkittävä osuus tuotannosta myydään ulkomaisille asiakkaille (Benelux-maat, Saksa, Yhdistynyt kuningaskunta), mikä on osoitus SMM-nimityksen ”Coteaux de Béziers” maineesta. Viininviljelijät osallistuvat myös paikallisten juhlien järjestämiseen. Näillä toimilla edistetään ja ylläpidetään viinin mainetta sekä viinin ja Béziers’n alueen välistä vahvaa yhteyttä.

Vuonna 1834 perustetussa Musée du biterrois -museossa esitellään Béziers’n alueen asukkaiden historiaa ja toimintaa ja kerrotaan Béziers’n alueen ja viininviljelyn välisestä erottamattomasta yhteydestä. Museossa esitellään laajalti viininviljelyä ja viinejä sekä lukuisten alueelle asettuneiden tynnyrintekijöiden ja savenvalajien elämää (savenvalajat valmistivat amforeja, joilla viiniä kuljetettiin Roomaan ja maakuntiin).

Tämä matkailun ja viinintuotannon välinen yhteys on ”Coteaux de Béziers” -viinien maineen kulmakivi.

Viininviljely on tärkeä elinkeino Béziers’n alueella ja on aina ohjannut alueen kehitystä.

9. Olennaiset lisäedellytykset (pakkaaminen, merkinnät, muut vaatimukset)

Välittömässä läheisyydessä sijaitseva alue

Oikeudellinen kehys:

Kansallinen lainsäädäntö

Lisäedellytyksen tyyppi:

Tuotantoa rajatulla maantieteellisellä alueella koskeva poikkeus

Edellytyksen kuvaus:

Välittömässä läheisyydessä sijaitseva alue, joka määritellään suojattuun maantieteelliseen merkintään ”Coteaux de Béziers” oikeutettujen viinien viiniyttämistä ja valmistusta koskevan poikkeuksen mukaisesti, muodostuu vuoden 2021 virallisen geokoodin mukaan seuraavien Hérault’n departementin kuntien kokonaisuudesta:

Abeilhan, Adissan, Agde, Agel, Aigne, Aigues-Vives, Les Aires, Alignan-du-Vent, Assignan, Aumes, Autignac, Azillanet, Babeau-Bouldoux, Beaufort, Bédarieux, Berlou, Bessan, Béziers (alueet AI, AH, AK, AL, AM, AV, AW, AX, AY, AZ, BC, BM, BN, BT, BV, ja osa aluetta BD Liroun vasemmalla rannalla), Boisset, Cabrerolles, Cabrières, Cambon-et-Salvergues, Camplong, Capestang, Cassagnoles, Castanet-le-Haut, Castelnau-de-Guers, La Caunette, Causses-et-Veyran, Caussiniojouls, Caux, Cazedarnes, Cazouls-d'Hérault, Cazouls-lès-Béziers, Cébazan, Cessenon-sur-Orb, Cesseras, Colombières-sur-Orb, Colombiers, Combes, Coulobres, Courniou, Creissan, Cruzy, Espondeilhan, Faugères, Félines-Minervois, Ferrals-les-Montagnes, Ferrières-Poussarou, Florensac, Fontès, Fos, Fouzilhon, Fraisse-sur-Agout, Gabian, Graissessac, Hérépian, Lamalou-les-Bains, Laurens, Lespignan, Lézignan-la-Cèbe, Lieuran-Cabrières, La Livinière, Magalas, Maraussan, Margon, Marseillan, Maureilhan, Minerve, Mons, Montady, Montagnac, Montblanc, Montels, Montesquieu, Montouliers, Murviel-lès-Béziers, Neffiès, Nézignan-l'Évêque, Nissan-lez-Enserune, Nizas, Olargues, Olonzac, Oupia, Pardailhan, Péret, Pézenas, Pézènes-les-Mines, Pierrerue, Pinet, Poilhes, Pomérols, Le Poujol-sur-Orb, Pouzolles, Le Pradal, Prades-sur-Vernazobre, Prémian, Puimisson, Puissalicon, Puisserguier, Quarante, Rieussec, Riols, Roquebrun, Roquessels, Rosis, Roujan, Saint-Chinian, Saint-Étienne-d'Albagnan, Saint-Étienne-Estréchoux, Saint-Geniès-de-Varensal, Saint-Geniès-de-Fontedit, Saint-Gervais-sur-Mare, Saint-Jean-de-Minervois, Saint-Julien, Saint-Martin-de-l'Arçon, Saint-Nazaire-de-Ladarez, Saint-Pons-de-Thomières, Saint-Pons-de-Mauchiens, Saint-Thibéry, Saint-Vincent-d'Olargues, La Salvetat-sur-Agout, Servian (lukuun ottamatta aluetta CI), Siran, Le Soulié, Taussac-la-Billière, Thézan-lès-Béziers (osa alueista AR ja AS Orbin oikealla rannalla), Tourbes, La Tour-sur-Orb, Usclas-d'Hérault, Vailhan, Valros, Vélieux, Vendres (alue BR), Verreries-de-Moussans, Vieussan, Villemagne-l'Argentière, Villespassans.

Merkinnät

Oikeudellinen kehys:

Kansallinen lainsäädäntö

Lisäedellytyksen tyyppi:

Merkintöihin liittyvät täydentävät säännökset

Edellytyksen kuvaus:

Suojattua maantieteellistä merkintää ”Coteaux de Béziers” voidaan täydentää yhden tai useamman rypälelajikkeen nimellä.

Suojattua maantieteellistä merkintää ”Coteaux de Béziers” voidaan täydentää merkinnällä ”primeur” tai ”nouveau”.

Etikettiin on merkittävä Euroopan unionin SMM-tunnus silloin, kun maininta ”indication géographique protégée” (suojattu maantieteellinen merkintä) korvataan perinteisellä maininnalla ”Vin de pays” (maaviini).

Linkki tuote-eritelmään

https://info.agriculture.gouv.fr/gedei/site/bo-agri/document_administratif-5c95eaef-900f-4ec5-b542-c3e7389e557b

(1) EUVL L 9, 11.1.2019, s. 2.